Arte vizuale - MIHAI MARCU

MIHAI MARCU

Sculptorul Mihai Marcu s-a născut la 30 decembrie 1939 în comuna Colelia, judeţul Ialomiţa.

În prezent, trăieşte şi lucrează în Bucureşti. A absolvit Institutul de Arte Plastice „Nicolae Grigorescu” din Bucureşti în 1968. Din acel an a fost profesor de desen artistic şi ornamental la Liceul de Arhitectură din Capitală şi profesor de sculptură la Liceul de Arte Plastice „Nicolae Tonitza” din Bucureşti. Din 1975 este membru al Uniunii Artiştilor Plastici din România.

Expoziţii personale: Bucureşti, Galeria Orizont (1986); Bucureşti, Galeria Galateea (1990); Bucureşti, Casa Americii Latine (1996); Palazzo Correr, Veneţia/Italia (1997); Slobozia, Centrul Cultural „Ionel Perlea” (2001); Călăraşi, Sala de expoziţii a Primăriei (2011); Centrul Cultural Palatele Brâncoveneşti de la Mogoşoaia (2015). De asemenea, a participat la numeroase expoziţii de grup în ţară, dar şi în străinătate (fosta URSS, Germania, Bulgaria, Italia, Belgia, Austria, fosta Iugolslavie, Israel şi Republica Moldova).

Monumente de for public realizate de Mihai Marcu: „Mântuitorul”, Bucureşti, curtea Spitalului „Gheorghe Lupu” (1994); „Ştefan cel Mare şi Sfânt”, monument ecvestru, Bacău (1997); „Mihai Viteazul”, monument ecvestru, Târgovişte (2001); „Pasărea suflet”, Călăraşi (2008).

Lucrări în colecţii muzeale: „Vlad Ţepeş” – bust, Muzeul Militar Naţional, Bucureşti; „Tinerii”, staţiunea Costineşti; „Victorie”, Craiova; „Cântec de leagăn”, Hunedoara; „Culesul”, Tulcea. Totodată, Mihai Marcu are lucrări în colecţii private din România, Republica Moldova, Austria, Belgia, Elveţia, Franţa, Italia, Israel, Marea Britanie şi Olanda.

Premii obţinute: Premiul pentru Sculptură „Saloanele Moldovei”, Bacău, Chişinău (1994); Premiul II la Concursul Naţional „Bogdan Vodă”, Baia Mare (1995) şi Premiul II la Concursul Naţional „Constantin Brâncoveanu şi fiii”, Târgovişte (2004).

David, bronz

Portret de fată, lemn nuc

„Geea“ Muma Pământului, ulm

Ciclul Fluturi, marmura si granit

Maternitate 2, bronz

Domnitorul Mihai Viteazul, bronz, soclu gresie

Ionel Perlea, bronz

Contents